На основу члана 27. став 10. и члана 28. став 2. Закона о јавној својини („Сл. гласник РС“, брoj 72/11, 88/13, 105/14, 104/16 – др. закон и 108/16), члaна 32. Закона о локалној самоуправи („Сл. гласник РС“ број 129/07 и 83/14 - др. закон, 101/16-др.закон), члана 49. Закона o основама својинско правних односа ("Службени лист СРФЈ", број 6/80 и 36/90, "Службени лист СРЈ", број 29/96 и "Службени гласник РС", број 115/05 – др.закон) и члана 41. и 138. Статута Општине Владичин Хан („Службени гласник Пчињског округа“ број 21/08 и 8/09 и „Службени гласник Града Врања“ број 11/13 и 5/17),Скупштина општине Владичин Хан, на седници одржаној дана 11.06.2017. године, донела је

**О Д Л У К У**

**О ПРЕДЛОГУ РЕПУБЛИЧКОЈ ДИРЕКЦИЈИ ЗА ИМОВИНУ РЕПУБЛИКЕ СРБИЈЕ ДА УСПОСТАВИ ПРАВО СТВАРНЕ СЛУЖБЕНОСТИ НА ПАРЦЕЛАМА У JАВНОМ СВОЈИНИ РЕПУБЛИКЕ СРБИЈЕ У КОРИСТ ОПШТИНЕ ВЛАДИЧИН ХАН**

**Члан 1.**

ПРЕДЛАЖЕ СЕ Републичкој дирекцији за имовину Републике Србије( у даљем тесту власник послужног добра) да спроведе поступак и успостави право стварне службености на Кп.бр.714/1 и 714/7, 714/8 уписане у Лн.бр. 538 у КО Владичин Хан у државној својини Републике Србије у корист Кп.бр.742/2, 742/3 уписане у Лн.бр. 1336 у КО Владичин Хан и Кп.бр. 1034/15 уписана у Лн.бр.118 у КО Владичин Хан у јавној својини Општине Владичин Хан (у даљем тексту власник повласног добра)

**Члан 2.**

Право стварне службености из члана 1. се успоставља ради укопавања канализационих цеви према идејном решењу „Новеко“ ДОО из Врања ул.К.С. Провенчаног бр.102 и инфраструктурног повезивања објеката у јавној својини Општине Владичин Хан чији је корисник ОШ“Свети Сава“, ул. Ђуре Јашића бб, Владичин Хан у циљу прикључења на главни колектор, на неодређени временски период.

**Члан 3.**

Оваодлука ступа на снагу наредног дана од дана објављивања у „Службеном гласнику Града Врања“, а доставља се Републичкој дирекцији за имовину Републике Србије ради поступања по истој.

**СКУПШТИНА ОПШТИНЕ**

**ВЛАДИЧИН ХАН**

**БРОЈ: 06-90/4/17-IV/04**

**П Р Е Д С Е Д Н И Ц А**

**Данијела Поповић**